recursal/SuperWikiNEXT-32B huggingface dataset:
**قادیان** (گرمکھی: ਕ਼ਾਦੀਆਂ، *قادیاں*) بھارت کا ایک شہر جو ضلع گرداسپور میں واقع ہے۔ یہ احمدیہ جماعت کا مرکز اور مرزا غلام احمد کی جائے پیدائش و مدفن ہونے کی بنا پر مشہور ہے۔ تقسیم ہندوستان 1947ء تک جماعت احمدیہ کے خلفاء بھی یہیں اقامت پزیر تھے۔

تاریخ
-----

قادیان کی بنیاد مرزا ہادی بیگ نے سولہویں صدی میں اس وقت رکھی جب وہ اپنے خاندان سمیت سمرقند کے علاقہ سے نقل مکانی کر کے ہندوستان میں آ بسے۔ تیمور کی نسل سے ہونے کی بنا پر وہ مغل بادشاہ بابر سے خاندانی تعلق رکھتے تھے چنانچہ بابر نے انہیں 80 گاؤں پر مشتمل جاگیر عطا کی۔ انہوں نے اس جاگیر کے مرکز میں اپنے مذہبی رجہان کی وجہ سے گاؤں "اسلام پور قاضی" آباد کیا۔ وقت کے ساتھ یہ نام بدل کر "قاضی ماجھی" ہو گیا۔ پھر صرف "قاضی" اور "قادی" اور بالآخر "قادیان" بن گیا۔

### سکھ دور

قادیان کے نواح پر بھی مغل سلطنت کے زوال پر رام گڑھی سکھوں نے قبضہ کر لیا اور یہاں کے حکمرانوں کے پاس صرف دو گاؤں کی جاگیر رہنے دی۔ 1835ء میں مہاراجا رنجیت سنگھ نے مرزا غلام احمد کے والد مرزا غلام مرتضی کو فوجی خدمات کے عوض قادیان اور اس کے ارد گرد کے پانچ گاؤں واپس کر دیے۔

### جماعت احمدیہ کا مرکز

مرزا غلام احمد نے 1889ء میں جماعت احمدیہ کی بنیاد رکھی تو ان کے ساتھ ہی قادیان جماعت احمدیہ کا عالمی مرکز اور احمدی خلفاء کی جائے رہائش بھی بن گیا۔ اس کے ساتھ ہی 1891ء سے قادیان جماعت احمدیہ کے مرکزی جلسہ سالانہ کا مقام بھی قرار پایا۔ قادیان کی یہ حیثیتیں 1947ء میں تقسیم ہندوستان کے وقت تک قائم رہیں۔ تقسیم ہندوستان پر دوسرے احمدی خلیفہ المسیح، مرزا بشیر الدین محمود احمد صاحب نے قادیان کی احمدی آبادی اور مرکز کو باحفاظت لاہور منتقل کر دیا۔ اس کے ساتھ ہی انہوں نے اپنے ایک بیٹے سمیت 313 احمدیوں پر مشتمل ایک مختصر وفد قادیان میں آباد کیا جس کا مقصد قادیان کے مرکزی اور احمدیوں کے لیے مقدس مقامات کی حفاظت کرنا اور انہیں آباد رکھنا تھا۔ یہ لوگ احمدیہ تاریخ میں "درویشان قادیان" کے نام سے جانے جاتے ہیں۔

جغرافیہ
-------

قادیان پنجاب کے سرسبز اور زرخیز علاقہ میں واقع ہے۔ اس کے مغرب میں قریبا 18 کیلومیٹر پر بٹالہ، شمال میں قریبا 29 کیلومیٹر کے فاصلہ پر گرداسپور واقع ہے۔ جبکہ مشرق میں قریبا 12 کیلومیٹر کے فاصلہ پر دریائے بیاس ہے۔

آبادی
-----

ہندوستان کے محکمہ مردم شماری کے مطابق قادیان کی آبادی 40,827 ہے 
۔ ان میں سے 54 فیصد مرد اور 46 فیصد خواتین ہیں۔ جبکہ آبادی کی شرح خواندگی 75 فیصد ہے۔

قادیان کی آبادی کی اکثریت 1947ء تک جماعت احمدیہ سے تعلق رکھتی تھی۔ تقسیم ہند کے نتیجہ میں ان کی اکثریت پاکستان منتقل ہو گئی۔ چنانچہ اب اکثریت مقامی ہندو اور سکھ آبادی پر مشتمل ہے۔



| قادیان میں مذاہب |
| --- |
| مذہب |  | فیصد |
| ہندو |    | 51.89% |
| سکھ |    | 31.44% |
| مسلمان |    | 12.97% |
| مسیحی |    | 3.33% |
| متفرق |    | 0.37% |

 قادیان میں جماعت احمدیہ ہندوستان کے جلسہ سالانہ کا ایک منظر

مزید دیکھیے
-----------

* بھارت
* فہرست بھارت کے شہر

حوالہ جات
---------

1. ↑  انگریزی ویکیپیڈیا کے مشارکین۔ "Qadian"
2. ↑  "Census of India 2001: Data from the 2001 Census, including cities, villages and towns (Provisional)"۔ Census Commission of India۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 01 نومبر 2008  الوسيط `|url-status=` تم تجاهله (معاونت)
3. ↑  "Gurdaspur Religion Census 2011"۔ 26 دسمبر 2018 میں اصل سے آرکائیو شدہ۔ اخذ شدہ بتاریخ 16 نومبر 2015  الوسيط `|url-status=` تم تجاهله (معاونت)

|  |
| --- |
| * باب بھارت
* باب جغرافیہ
 |
|  |
| --- |
| مضامین بسلسلہ
**عشرہ کرسمس**
 |
| عالم بالا میں خدا کی تمجید ہو
تجسم • کنواری پیدائش
ولادت یسوع مسیح
بیت اللحم کا ستارہ • مجوسی • چرواہے
ختنہ مسیح
معصومین کا قتل عام • سفر مصر • بچپن
یسوع کا بپتسمہ
کرسمس
شب کرسمس • عشائے کرسمس
نیا سال • ظہور خداوند
کرسمس ٹری • سانتا کلاز • تبادلہ تحائف |

**ولادت یسوع مسیح** یا **پیدائش مسیح** یا **میلاد مسیح** سے مراد یسوع مسیح کی پیدائش ہے۔ اس کا ذکر لوقا و متی کی انجیلوں میں ہوا ہے۔

مسیحی علم الٰہیات میں ولادت مسیح سے متعلق عقیدہ ہے کہ یسوع آدم کا اوتار ہیں اور اسی وجہ سے انہیں ایک خطاب آدم ثانی کا دیا جاتا ہے کیونکہ مسیحیوں کے نزدیک یہ مشیت الٰہی تھی کہ یسوع، بشر اول آدم کی جانب سے کیے گئے گناہ کی بھرپائی کریں۔

تاریخ پیدائش
------------

عام خیال یہ ہے کہ یسوع مسیح سنہ 1ء میں پیدا ہوئے۔ لاطینی حروف A.D. ہے جو Anno Domini کا مخفف ہیں مراد ہے "مالک کا سال" یعنی "ہمارے خداوند کا سال"۔ لیکن جب لوگوں کو یہ بتایا جاتا ہے کہ یسوع اس سے چار یا پانچ سال پہلے پیدا ہوئے تو انہیں تعجب ہوتا ہے۔ سچ تو یہ ہے کہ عیسوی تقویم چھٹی صدی میں مرتب کی گئی۔ راہب ڈایونیسیس اکسی گوس (Monk Dionysius Exiguus) نے 526ء میں حساب لگا کر سنہ عیسوی کا اعلان کیا۔ لیکن بدقسمتی سے اس کے حساب میں چار سال کی غلطی رہ گئی۔ اس نے مسیح کی پیدائش رومی تقویم کے سال 754 میں رکھی۔ لیکن ہیرودیس اعظم جس نے بیت اللحم کے معصوم بچوں کا قتل عام کیا تھا رومی سال 750 میں فوت ہوا تھا۔ اس سے ظاہر ہے کہ یسوع مسیح کی پیدائش 750 سے کم از کم چند ماہ پہلے ہوئی ہو گئی۔ غالباً وہ رومی سنہ 749 کے شروع میں پیدا ہوئے تھے یعنی 5 ق م کے آخر میں۔
جب اس غلطی کا پتہ چلا تو یہ ناممکن تھا کہ بے شمار چھپی ہوئی کتابوں میں اس کو درست کیا جائے سو سنہ عیسوی کو یوں ہی رہنے دیا گیا۔

حوالہ جات
---------

1. ↑  لوقا باب 2
2. ↑  متی باب 1
3. ↑  کتاب پیدائش باب 3
انگریزی زبان میں **تجزیہ اصل وجہ** کو *root cause analysis (RCA)*  کہتے ہیں۔ کسی بھی مسئلہ سلجھانا’مسئلہ کے حل کے لیے اصل وجہ مسئلہ یا خامی کو تلاش کرنا ہی تجزیہ اصل وجہ کہلاتا ہے۔ اس تعبیر کا زیادہ تر استعمال سائنس اور انجینئری میں ہوتا ہے۔ ان کے علاوہ اس کا زیادہ تر استعمال آئی ٹی آپیریشنز، ٹیلی مواصلات، ہوا بازی، ریل نقل و حمل، نویاتی بجلی گھر، تشخیص، حادثات کا تجزیہ۔ طب، صحت و دوائی وغیرہ جیسے میدانوں میں ہوتا ہے۔

آر سی اے مندرجہ ذیل 4 درجوں میں مکمل ہوتا ہے:

* مسئلہ کو پہچاننا اور اسے تفصیل سے بتانا
* عمومی حالت سے لے کر مسئلہ کے شروع ہونے تک کا خط زمانی تیار کرنا
* اصل رجہ اور دیگر وجوہات کے درمیان میں فرق واضح کرنا
* اصل وجہ اور مسئلہ کے درمیان میں ایک گراف بنانا۔

آر سی اے کے بعد مختلف اقدامات کیے جاتے ہیں تاکہ مسئلہ کو حل کیا جا سکے۔ آر سی اے کا مقصد مسئلہ کے حل کے لیے درست اقدامات کی طرف رہنمائی کرنا ہے۔ آر سی اے کو مختلف میدانوں اور مسئلہ کی نوعیت کے اعتبار سے کئی مختلف ناموں سے جانا جاتا ہے جیسے پانچ کیوں، ناکامی اور اس کے اسباب کا تجزیہ (FMEA)، فالٹ ٹری انالسس، ایشی کاوا ڈائگرام اور پریٹو انالسس۔

حوالہ جات
---------

1. ↑  See (Wilson 1993ء، ص: 8–17)۔
2. ↑  See (IATA 2016ء) and (Sofema 2017ء)۔
پشتون قبیلہسانچہ:SHORTDESC:پشتون قبیلہ

مغل خیل (انگریزی: Mughal Khel; پشتو: مغل خېل)یوسفزئی نسل کا ایک اہم پشتون قبیلہ ہے، جو بنیادی طور پر ضلع بنوں کے جنوبی حصے، خاص طور پر غوریوالہ اور آس پاس کے علاقوں میں آباد ہیں۔ یہ یوسفزئیوں کی واحد شاخ ہے جو اپنے آبائی وطن سے دور ہے اور پشتو کا نرم لہجہ بولتے ہیں، جبکہ اب بھی اپنے یوسفزئی ورثے کو برقرار رکھتے ہیں۔

جائزہ
-----

قبیلہ اپنا سلسلہ نسب یوسفزئی وطن سے تعلق رکھنے والے ایک مہم جو حسن خان یوسفزئی سے ملاتی ہے، جو ابتدائی طور اپنے بیٹوں کے ساتھ کرم میں آباد ہوئے، بعد میں ان کی اولاد غوريوالہ ہجرت کر گئی۔ حسن خان یوسفزئی کا تعلق الیاس زئی یوسفزئی قبیلہ کی گدیزئی شاخ سے تھا۔ گدیزئی قبیلہ آج ضلع بونیر میں آباد ہے۔ اس وقت مغل خیلو کی آبادی دسیوں ہزار میں بتائی جاتی ہے۔

حوالہ جات
---------

1. ↑  Gazetteer of the Bannu District: 1883 (بزبان انگریزی)۔ 1883
2. ↑  "Bannu Gazetteer"۔ District Administration Bannu
3. ↑  Muhammad Hayat Khan (1867)۔ Hayat E Afghani By Muhammad Hayat Khan Published In 1867 Complete Book In Urdu
4. ↑  Tareekh I Peshawar تاریخ پشاور
5. ↑  Khan Roshan Khan۔ Yousafzai qaum ki sarguzasht۔ Nasir khan
**بشریٰ انجم بٹ** (انگریزی: Bushra Anjum Butt) (ولادت: 17 جولائی 1981ء) ایک پاکستانی سیاست دان ہیں جو جولائی 2013ء سے مئی 2018ء تک پنجاب کی صوبائی اسمبلی کے ارکان رہ چکی ہیں۔

ابتدائی زندگی اور تعلیم
-----------------------

بشریٰ انجم بٹ 17 جولائی 1981ء کو پاکستان کے شہر لاہور میں پیدا ہوئیں۔

انہوں نے 2007ء میں گریجویشن مکمل کی تھی۔2009 میں، بشریٰ نے لاہور کے کنیئرڈ کالج برائے خواتین یونیورسٹی سے انگریزی میں ایم اے کیا۔

سیاسی زندگی
-----------

بشریٰ انجم بٹ جولائی 2013ء میں خواتین کے لیے مخصوص نشست پر مسلم لیگ (ن) کی امیدوار کے طور پر پنجاب کی صوبائی اسمبلی کے لیے منتخب ہویں۔ وہ 2018ء کے عام انتخابات میں خواتین کے لیے مخصوص نشست پر مسلم لیگ (ن) کی امیدوار کے طور پر پنجاب کی صوبائی اسمبلی کے لیے دوبارہ منتخب ہوئیں۔

حوالہ جات
---------

1. 1 2  "Punjab Assembly"۔ www.pap.gov.pk۔ 13 جون 2017 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
2. ↑  "Newly-elected PML-N MPA takes oath"۔ brecorder۔ 06 فروری 2018 میں اصل سے آرکائیو شدہ۔ اخذ شدہ بتاریخ 06 فروری 2018  الوسيط `|url-status=` تم تجاهله (معاونت)
3. ↑  The Newspaper's Staff Reporter (13 August 2018)۔ "ECP notifies candidates for PA reserved seats"۔ DAWN.COM۔ اخذ شدہ بتاریخ 13 اگست 2018
**گیڈلنگ** گیڈلنگ ضلع کا ایک گاؤں ہے، نوٹنگھم شائر ، انگلینڈ میں نوٹنگھم شہر کے مرکز سے چار میل شمال مشرق میں۔ وارڈ کی 2011ء کی مردم شماری میں آبادی 6,817 تھی  اور ضلع کے لیے 111,787 تھی۔  گیڈلنگ کو ڈومس ڈے بک میں درج کیا گیا تھا اور یہ اب بھی ایک الگ بستی ہے حالانکہ گیڈلنگ کے وسیع تر بورو اور ہمسایہ شہر ناٹنگھم ، بروکسٹو اور رشکلف کے بورو اور ایشفیلڈ کے ضلع (نیز ڈربی شائر بورو) میں رہائشی، تجارتی اور صنعتی ترقی امبر ویلی اور ایرواش جو ناٹنگھم کے آس پاس تیزی سے شہری بن گئے ہیں) کا مطلب ہے کہ گڈلنگ گاؤں کو قریبی قصبے کارلٹن سے ممتاز کرنا مشکل ہو سکتا ہے جس کے ساتھ یہ متصل ہو گیا ہے۔

### تاریخ

گیڈلنگ سب سے پہلے سیکسن کے زمانے کے آس پاس آباد ہوا تھا جب سیکسن کے سربراہ گیڈل (اس لیے یہ نام گیڈلنگ، چیف "گیڈل" سے آیا ہے اور "انگ" لوگوں کے لیے سیکسن ہے، Gedl-Ing کا مطلب ہے "Gedl's People") دریائے ٹرینٹ پر چڑھا، اور پھر لٹل اوس ڈائک پر، جب تک کہ وہ مزید اوپر کی طرف نہ جا سکے۔ وہ اس جگہ پر اترا جس کے بارے میں خیال کیا جاتا ہے کہ یہ آج کل آل سینٹس چرچ کی جگہ ہے۔ گیڈلنگ کے نام کے کئی ورژن ہیں جن میں گیلنگ، گیڈلنگ، گیڈلنگ اور گیٹانگ شامل ہیں۔ گیڈلنگ کولیری جو گیڈلنگ اور آس پاس کے بہت سے دیہاتوں کی جان تھی۔ 1899ء میں کھلی اور 1991ء میں بند کر دی گئی۔ کولیئری میں 128 آدمی مر گئے  جس سے 1960ء کی دہائی میں ہر سال ایک ملین ٹن سے زیادہ کوئلہ پیدا ہوتا تھا۔  اس نے وہاں کام کرنے والے غیر ملکی کان کنوں کے تنوع کی وجہ سے "تمام اقوام کے گڑھے" کے طور پر شہرت حاصل کی۔  1960ء کی دہائی میں 1,400 افرادی قوت میں سے 10 فیصد کا تعلق کیریبین سے تھا۔

حوالہ جات
---------

1. ↑  "Gedling Ward population 2011"۔ Neighbourhood Statistics۔ Office for National Statistics۔ 16 جنوری 2017 میں اصل سے آرکائیو شدہ۔ اخذ شدہ بتاریخ 09 اپریل 2016  الوسيط `|url-status=` تم تجاهله (معاونت)
2. ↑  "Gedling"۔ Britannica۔ اخذ شدہ بتاریخ 08 اگست 2018
3. ↑  Nottingham Post۔ "Bygones: Tragedies at Gedling Colliery"۔ Nottingham Post۔ 14 مئی 2014 میں اصل سے آرکائیو شدہ۔ اخذ شدہ بتاریخ 14 مئی 2014
4. 1 2  DEN Project۔ "Gedling Colliery – 20 years since closure"۔ DEN project۔ 31 اگست 2022 میں اصل سے آرکائیو شدہ۔ اخذ شدہ بتاریخ 14 مئی 2014  الوسيط `|url-status=` تم تجاهله (معاونت)
5. ↑  Frances Perraudin (24 October 2016)۔ "How Britain's black miners are reclaiming their place in history"۔ theguardian.com۔ اخذ شدہ بتاریخ 24 اکتوبر 2016
**ملاپورم** بھارت کی ریاست کیرالا کے ضلع ملاپورم کا پایۂ تخت ہے۔ ضلع میں پہلی بلدیہ جو 1970 میں قائم ہوئی ، ملاپورم ضلع ملاپورم کے انتظامی ہیڈ کوارٹر کے طور پر کام کرتی ہے۔ 40 انتخابی وارڈوں میں منقسم، شہر کی آبادی کی کثافت 1,742 فی مربع کلومیٹر (4,510 فی مربع میل) ہے۔ 2011 کی مردم شماری کے مطابق، ملاپورم میٹروپولیٹن علاقہ کیرالہ میں کوچی، کالی کٹ اور تھریسور کے شہری علاقوں کے بعد چوتھا سب سے بڑا شہری مجموعہ ہے اور 1.7 ملین کی کل آبادی کے ساتھ ہندوستان کا 26 واں سب سے بڑا علاقہ ہے۔ یہ دنیا کا سب سے تیزی سے بڑھتا ہوا شہر ہے جس میں 2015 اور 2020 کے درمیان 44.1 فیصد شہری ترقی ہوئی ہے جس کے مطابق اکانومسٹ انٹیلی جنس یونٹ سروے کے مطابق جنوری 2020 کے دوران شہری علاقوں کی ترقی پر مبنی ہے۔ ملاپورم کالکٹ سے 54 کلومیٹر جنوب مشرق اور پالکڑ سے 90 کلومیٹر شمال مغرب میں واقع ہے۔

وجہ تسمیہ
---------

یہ شہر پہاڑی چوٹی پر واقع ہے، اس لیے علاقائی ملیالم زبان میں ملاپورم مطلب، پہاڑی چوٹی پر واقع شہر ہے۔

آبادیات
-------

یہاں کی آبادی کی اکثریت مسلمان ہیں، ہندو اور عیسائیوں کی بھی خاصی تعداد ہے۔ شرح خواندگی 96۔47% ہے۔ 2011 مردم شماری کے مطابق آبادی 101،330 ہے۔

جغرافیائی نقشہ
--------------

**ملاپورم کے قریبی شہر اور قصبے**|  | اریکوڈ، کلپیٹا | کالیکٹ | پراپننگاڈی, چیماڈ |  |
| منجیری، نیلامبور |  | تیرور، کوٹاکل، |
|    **اَپ ہِل**     |
|  |
| پالگھاٹ، کویمبٹور | انگاڈی پورم، پیرنتالمنا | پونانی، کوٹی پورم، ولانچیری |

نگار خانہ
---------

*

حوالہ جات
---------
'*ہنری ڈیوڈ تھورو **(12 جولائی 1817 – مئی 6، 1862) ایک امریکی ماہر فطرت، مضمون نگار ، شاعر، اور فلسفی تھے ۔  وہ ماورائیت کے بھ ماہر تھے۔*** **ان کی کتاب 'والڈن** ایک مشہور و معروف کتاب ہے۔ والڈن قدرتی ماحول میں سادہ زندگی کی عکاس ہے۔ تھورو کا مقالہ ' سول نافرمانی ' بھی قدر ومنزلت کی نگاہ سے دیکھا جاتا ہے۔ اس میں ظالم حکومت کے خلاف آواز اٹھانے پر زور دیا گیا ہے۔ 

تھورو کی کتابیں، مضامین، رسالے ، جرائد اور شاعری 20 سے زیادہ جلدوں پر مشتمل ہے۔ انہوں نے قدرتی تاریخ اور فلسفہ پر بہت لکھا ہے۔ جس میں انہوں نے ماحولیات اور ماحولیاتی تاریخ کے طریقوں اور نتائج کا اندازہ لگایا تھا، جو جدید دور کے ماحولیات کے دو ذرائع ہیں۔ ان کا ادبی اسلوب فطرت کا عمیق مطالعہ ، ذاتی تجربہ، تنقید، علامتی معنی اور تاریخی روایات کو شامل ہے ۔ اس کے ساتھ ہی ان میں شاعرانہ حساسیت، فلسفیانہ اختصار اور عملی تفصیل کی طرف توجہ جیسے عناصر بھی موجود ہیں ۔  وہ نامساعد حالات، تاریخی تبدیلی، اور قدرتی زوال کے سامنے وجود کے تصور میں بھی گہری دلچسپی رکھتے تھے۔وہ زندگی کی حقیقی ضروریات کو دریافت کرنے اور فضول خرچی اور اسراف سے بچنے کی تعلیم دیتے تھے۔ 

تھیورو زندگی بھر غلامی کے خلاف رہے اور مفرور غلام قانون کے خلاف تقریریں کیں ۔ ان کے سول نافرمانی کے فلسفے نے بعد میں لیو ٹالسٹائی ، مہاتما گاندھی ، اور مارٹن لوتھر کنگ جونیئر جیسی قابل ذکر شخصیات کے سیاسی افکار اور اعمال کو متاثر کیا ۔ تھورو کو بعض اوقات انارکسٹ بھی کہا جاتا ہے۔

شکل و شباہت
-----------

زندگی
-----

### ابتدائی زندگی اور تعلیم، 1817-1837

 تھورو کی جائے پیدائش، Concord میں وہیلر-Minot فارم ہاؤس ، میساچوسٹس
### کونکورڈ واپسی ، 1837-1844

 1967 امریکی ڈاک ٹکٹ تھورو کے اعزاز میں، لیونارڈ باسکن نے ڈیزائن کیا تھا۔
### "سول نافرمانی" اور والڈن سال، 1845-1850

 والڈن تالاب میں تھورو سائٹس
 *والڈن* کا اصل ٹائٹل پیج، تھورو کی بہن صوفیہ کی ڈرائنگ سے ایک مثال کے ساتھ
### بعد کے سال، 1851-1862

 تھورو 1854 میں
 والڈن تالاب
 تھورو اپنی دوسری اور آخری فوٹو گرافی نشست، اگست 1861 میں
### موت

 کنکورڈ میں سلیپی ہولو قبرستان میں تھورو کی قبر
### فطرت اور انسانی وجود

 تھورو کا مشہور اقتباس، والڈن تالاب میں ان کے کیبن سائٹ کے قریب
### جنسیت

### سیاست

### فکری دلچسپیاں، اثرات اور وابستگی

#### ہندوستانی مقدس متون اور فلسفہ

#### حیاتیات

اثر و رسوخ
----------

### موافقت

تنقید
-----

مقبول ثقافت میں
---------------

تحریریں
-------

حوالہ جات
---------











1. ↑  "Henry David Thoreau | Biography & Works"۔ Encyclopedia Britannica (بزبان انگریزی)۔ March 16, 2019 میں اصل سے آرکائیو شدہ۔ اخذ شدہ بتاریخ July 8, 2019
2. ↑  Howe, Daniel Walker, *What Hath God Wrought: The Transformation of America, 1815–1848*. آئی ایس بی این 978-0-19-507894-7

, p. 623.
3. 1 2  Thoreau, Henry David. *A Week on the Concord and Merrimack Rivers* / *Walden* / *The Maine Woods* / *Cape Cod*. Library of America. آئی ایس بی این 0-940450-27-5

.
4. ↑  Seligman, Edwin Robert Anderson; Johnson, Alvin Saunders, eds. (1937). *Encyclopaedia of the Social Sciences*, p. 12.
5. ↑  Gross, David, ed. *The Price of Freedom: Political Philosophy from Thoreau's Journals*. p. 8. آئی ایس بی این 978-1-4348-0552-2

. "The Thoreau of these journals distrusted doctrine, and, though it is accurate I think to call him an anarchist, he was by no means doctrinaire in this either."
|  |
| --- |
| مضامین بسلسلہ |
| تفسیر قرآن |
|  |
| 
زیادہ مشہور |
| * **سنی:**
* تفسیر ابن عباس (~800)
* تفسیر طبری (~922)
* مفاتیح الغیب (544-606ھ 1149-1209ء)
* تفسیر القرطبی (~1273)
* تفسیر ابن کثیر (~1370)
* تفسیر الجلالین (1460–1505)
* معارف القرآن (1897–1976)
* ضیاء القرآن (1918–1998)
 |
| * **شیعہ:**
* تفسیر امام جعفر صادق (~750)
* تفسیر عیاشی (~920)
* تفسیر قمی (~920)
* التبیان فی تفسیر القرآن (<1067)
* مجمع البیان (~1150)
* مخزن العرفان (1877–1983)
* تفسیر المیزان (1892–1981)
 |
| 
سنی تفاسیر |
| * تفسیر بغوی
* تفسیر الکبیر
* الدر المنثور
* تدبر قرآن
* تفہیم القرآن
 |
| 
شیعہ تفاسیر |
| * تفسیر فرات کوفی (~900)
* تفسیر الصافی (<1680)
* البرہان فی تفسیر القرآن
* البیان فی تفسیر القرآن
 |
| 
معتزلی تفاسیر |
| * الکشاف
 |
| 
دیگر تفاسیر |
| * **احمدی:**
* تفسیر کبیر
* حقائق الفرقان
 |
| * **مسیحی:**
 |
| * **مستشرقین:**
 |
| 
اصطلاحات |
| اسباب نزول |
| * د
* ب
* ت
 |

**تدبر قرآن** امین احسن اصلاحی کی اردو تفسیر قرآن ہے۔ جو مولانا حمید الدین فراہی کے خاص شاگرد ہیں، انھوں نے اپنی تفسیر میں اپنے استاذ کی فکر پیش کرنے کی کوشش کی ہے اور مصنف کو تقریباً55سال اس کے لکھنے میں صرف ہوئے ہیں ۔  

تدبر القرآن میں مصنف نے وہ قرآنی فکروفلسفہ پیش کیا ہے جو اس عہد کے چیلنج کا جواب ہے خاص طور پر نظم قرآن اور ارتباط قرآن پر زیادہ زور دیا ہے چوں کہ بعض مستشرقین کا اشکال ہے کہ قرآن کے اندر نظم نہیں ہے، کئی مفسرین نے اس جواب کا بیڑا اٹھایا، ان میں یہ تفسیر بھی ہے جو9 جلدوں میں ہے اور1403ھ میں ادارہ فاران فاؤنڈیشن سے طبع ہوئی ہے، ترجمہ وتفسیر کی زبان بہت رواں اور شگفتہ ہے ۔  

ابتدا میں یہ آٹھ جلدوں میں شائع ہوئی اور اب یہ نو جلدوں میں چھپ رہی ہے۔ صاحب ’’تدبر قرآن‘‘ مولانا امین احسن اصلاحی نے اپنی تفسیر کی بنیاد مروجہ تفسیری اصولوں پر نہیں رکھی۔ ان کے نزدیک تفسیری وسائل دو طرح کے ہیں: داخلی اور خارجی۔ داخلی وسائل میں قرآن کی زبان، اس کا نظم نمایاں ہیں، جبکہ خارجی وسائل میں روایات، آثار اور تاریخ وغیرہ شامل ہیں۔

```
== حوالہ جات ==
```

1. ↑  Barr-e-Sagheer Mein Mutal'a Quran - Javed Ahmad Ghamidi
خیام الہند **حیدر دہلوی** (پیدائش: 17 جنوری، 1906ء - وفات: 10 نومبر، 1958ء) پاکستان سے تعلق رکھنے والے اردو کے نامور شاعر تھے۔

حالات زندگی
-----------

حیدر دہلوی 17 جنوری، 1906ء کو دہلی، برطانوی ہندوستان میں پیدا ہوئے۔ ان کا اصل نام سید جلال الدین تھا۔ ابتدائی تعلیم کے بعد مولوی کرامت علی سے عربی جبکہ مرزا حرت دہلوی سے فارسی کی تعلیم حاصل کی۔ نو سال کی عمر میں انہوں نے شاعری کا آغاز کیا اور 13 برس کی عمر میں مشاعروں میں شرکت کرنے لگے۔ وہ شاعروں کی اس نسل سے تعلق رکھتے تھے جو داغ و مجروح کی تربیت یافتہ نسل تھی۔ خمریات کے موضوعات کی مضمون بندی میں انہیں کمال حاصل تھا اسی لیے ارباب ہنر نے انہیں **خیام الہند** کے خطاب سے نوازا تھا۔

تقسیم ہند کے بعد حیدر دہلوی پاکستان منتقل ہو گئے، پہلے انہوں نے ڈھاکا میں قیام کیا پھر کراچی میں اقامت اختیار کی۔ حیدر دہلوی کا مجموعہ کلام ان کی وفات کے بعد **صبح الہام** کے نام سے مکتبہ حیدری کراچی شائع ہوا تھا۔

نمونۂ کلام
----------

شعر

|  |  |  |
| --- | --- | --- |
| چمن والوں سے مجھ صحرا نشیں کی بود و باش اچھی |  |  بہار آ کر چلی جاتی ہے ویرانی نہیں جاتی |

وفات
----

حیدر دہلوی 10 نومبر، 1958ء کو کراچی،پاکستان میں وفات پاگئے۔ وہ کراچی میں پی ای سی ایچ ایس سوسائٹی کے قبرستان میں آسودۂ خاک ہیں۔

حوالہ جات
---------

1. 1 2  ڈاکٹر محمد منیر احمد سلیچ، وفیات ناموران پاکستان، لاہور، اردو سائنس بورڈ، لاہور، 2006ء، ص 276
2. ↑  صابر براری، تاریخ رفتگاں، ادارہ فکر نو کراچی، فروری 1986ء، ص 42
3. 1 2 3  عقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 154
4. ↑  چمن والوں سے مجھ صحرا نشیں کی بود و باش اچھی (شعر)، حیدر دہلوی، **ریختہ ویب**، بھارت
**سانچور** بھارت کی ریاست راجستھان کا ایک شہر ہے۔ یہ سانچور ضلع کا ہیڈ کوارٹر ہے۔ یہ قصبہ قومی ہائی وے 68 پر اور امرتسر-جام نگر ایکسپریس وے (NH-754) پر بھی واقع ہے۔ سانچور کبھی ستیہ پور کے نام سے جانا جاتا تھا۔

معیشت
-----

سنچور میں 2012ء تک بہت سے بنیادی ڈھانچے کے منصوبے جاری تھی۔ تیل کی تلاش کرنے والی کمپنی کیرن انرجی نے 2010 میں بارمیر-سنچور بیسن میں 480,000,000 ٹن (1.06×1012 lb) خام تیل دریافت کیا۔ نرمدا کینال، جو گجرات سے شروع ہوتی ہے، گجرات میں 458 کلومیٹر (285 میل) سے گزرنے کے بعد، سچور تحصیل کے گاؤں سلو کے قریب ریاست راجستھان میں داخل ہوتی ہے۔

سانچور کے قریب پاتھمیڈا گاؤں میں گوپال گووردھن گوشالہ ہے، جو بھارت کی سب سے بڑی گوشالہ ہے۔ 200 acre (0.81 کلومیٹر2) ، گوشالا 18,000 سے زیادہ مویشیوں کی دیکھ بھال کرتی ہے۔

آبادیات
-------

بمطابق 2011[update]ء سانچور کی آبادی 487458 تھی (254057 مرد آبادی پر مشتمل ہیں اور 233401 خواتین ہیں۔ مرد آبادی کا 52.1% ہیں۔ سانچور کی اوسط خواندگی کی شرح 56.18% ہے، جو راجستھان کی اوسط خواندگی کی شرح 66% سے کم ہے۔ مرد خواندگی 58.77% اور خواتین کی شرح خواندگی 32.18% ہے۔ سانچور کی 15.98 فیصد آبادی چھ سال سے کم عمر کی ہے۔

ٹریفک
-----

**سڑکیں**

قومی ہائی وے 68

ہائی وے این ایچ-70 کے ساتھ تنوٹ کے قریب اپنے سنگم سے شروع ہوتی ہے جو ریاست راجستھان میں رام گڑھ، بھداسر، جیسلمیر، باڑمیر ، سانچور، تھراد ، بھابر، رادھن پور، کمال پور، کھکھل، روڈا، دوناواڑہ، پٹن ، چناسما، مہسانا ، کھیر کو ملاتی ہے۔ گوجاریا، سما، چوراڈا، کویادارا اور ریاست گجرات میں پرنتیج کے قریب این ایچ-48 کے ساتھ اپنے سنگم پر ختم ہو رہا ہے۔

### نرمدا کینال

راجستھان میں نرمدا نہر 74 کلومیٹر (243,000 فٹ) ہے۔ لمبا ہے اور اس میں نو بڑے ڈسٹری بیوریز ہیں۔ مرکزی نہر، بڑی اور ثانوی تقسیم 1,477 کلومربع میٹر (1.590×1010 فٹ مربع) کا رقبہ فراہم کرتی ہے۔ سانچور اور بارمیر اضلاع کے 124 دیہاتوں کو سیلاب کرتی ہے۔

### ریلوے

سانچور کے قریب ترین اسٹیشن رانی واڑہ ہیں، 47 کلومیٹر (154,000 فٹ) اسٹیٹ ہائی وے 11 پر؛ دھنیرا، 42 کلومیٹر (138,000 فٹ) آر ڈی نمبر 108 پر؛ بھنمل، 65 کلومیٹر (213,000 فٹ) اسٹیٹ ہائی وے نمبر 11 پر۔

حوالہ جات
---------

1. ↑  "Census of India Search details"۔ censusindia.gov.in۔ اخذ شدہ بتاریخ 10 مئی 2015
2. ↑  Abhinav Gupta (2016-04-13)۔ "Shri Pathmeda Godham Mahatirth: World's largest cowshed"۔ www.indiatvnews.com (بزبان انگریزی)۔ اخذ شدہ بتاریخ 28 اکتوبر 2020
سابق
چیف وہب، سابق وزیر اور
سابق رکن قومی
اسمبلی **سردار نصر اللّٰہ خان دریشک** اس وقت حلقہ پی پی۔249 سے پنجاب اسمبلی کے رکن ہیں۔ سابق وزیر خزانہ پنجاب حسنین خان دریشک سابق ضلعی ناظم راجن پور اور رکن پنجاب اسمبلی علی رضا دریشک کے والد ہیں۔
سردارنصراللہ دریشک ولد سردار بہادر خان دریشک 28جون 1942ء کو کوٹ بہادر ،ضلع راجن پور میں پیدا ہوئے۔آپ نے 1962ء میں گورنمنٹ کالج لاہور سے گریجوایشن کی۔پنجاب یونیورسٹی لا کالج لاہور سے 1964ء میں ایل ایل بی کیا اور پنجاب یونیورسٹی ،لاہور سے 1966ء میں ایم اے کیا۔آپ 1972ء سے 1977ء، 1977ء، 1985ء سے 88،ء 1988ء سے 1990ء اور 1990ء سے 1993ء کے دوران متواتر پانچ بار رکن صوبائی اسمبلی پنجاب رہے اور1973ء سے 1975ء کے دوران بطور وزیر خوراک و کوآپریٹو ز ،1975ء سے 1977ء کے دوران بطور وزیر برائے اریگیشن اینڈ پاور ، 1988ء سے 1990ء کے دوران بطور وزیر آبپاشی ، قانون و پارلیمانی امور اور 1991ء سے 1993ء کے دوران بطور وزیر برائے منصوبہ بندی و ترقیات اور قانون و پارلیمانی امور خدمات سر انجام دیں۔آپ 1997ء سے 1999ء اور 2002ء سے 2007ء کے دوران قومی اسمبلی کے رکن بھی رہے اور 2004ء سے 2007ء کے دوران چیف وہپ کے طور پر فرائض سر انجام دیے۔آپ زمیندار اور صنعتکار ہیں جو 2013ء کے عام انتخابات میں چھٹی بار رکن پنجاب اسمبلی منتخب ہوئے ہیں۔آپ سعودی عرب ، دبئی ،چین ، برطانیہ ،فرانس اور جاپان کا سفر کر چکے ہیں ۔ آپ کے والد گرامی سردار بہادر خاں دریشک 1947ء سے 1949ء کے دوران رکن قانون ساز اسمبلی مغربی پنجاب ،1951ء سے 1955ء کے دوران رکن قانون ساز اسمبلی پنجاب اور 1956ء سے 1958ء کے دوران رکن صوبائی اسمبلی مغربی پاکستان رہے۔آپ کے بڑے فرزند ،سردار حسنین بہادر دریشک 2002ء سے 2007ء کے دوران پنجاب اسمبلی کے رکن رہے اوربطور وزیر خزانہ فرائض سر انجام دیے۔آپ کے دوسرے فرزند بیرسٹر سردار علی رضا دریشک اورآپ کے پوتے سردار احمد علی خان دریشک بالترتیب پی پی۔247 اور پی پی۔243 سے موجودہ ایم پی ایز ہیں ۔
طارق دریشک اور امان اللہ دریشک بھی ان کی قوم کے ہیں،
2018ء کے عام انتخابات میں نصراللہ دریشک نے 73225 ووٹ لیے اور پی ٹی آئی کی طرف سے کامیاب ہوئے، ان کے مد مقابل آزاد امیدوار حفیظ الرحمٰن خان دریشک نے 64565 ووٹ حاصل کیے،

آبائی سرزمین
------------

**سردار نصراللہ**
خان دریشک **کا تعلق دھگو یونین کونسل**
کوٹ بہادر ضلع راجن پورسے ہے۔

مزید دیکھیے
-----------

* سردار حسنین بہادر دریشک
مملکت میں انتظامی علاقے
**سعودی عرب کے قدیم مقامات** سے مراد مملکت سعودی عرب کی سرزمین پر واقع شہر ہیں اور جن کا وجود اسلام سے پہلے کے ادوار سے ہے۔ سعودی عرب میں مختلف تہذیبوں سے تعلق رکھنے والے بہت سے شہر شامل ہیں، جیسے کہ قریۃ الفاو، الاخدود، مدائن صالح، جبہ، تاروت، الشویحطیہ، ثاج اور دومہ الجندل۔ اس کی وجہ اس کا بڑا رقبہ اور جغرافیائی محل وقوع ہے، جس نے اسے تجارتی راستہ بننے میں مدد دی۔ سعودی کمیشن برائے سیاحت اور قومی ورثہ ان مقامات اور دیگر نوادرات کے تحفظ کا ذمہ دار ہے۔

قریہ الفاو
----------

یہ چوتھی صدی قبل مسیح سے چوتھی صدی عیسوی تک کندہ کی سلطنت کا دار الحکومت تھا۔اسے یہ نام اس لیے دیا گیا کہ یہ الفاو نہر کے منہ کے قریب واقع تھا اور نجران شہر سے 300 کلومیٹر دور تھا۔ 

قریات الفاو سے ملنے والی والی پہلی صدی قبل مسیح کی سنگی تختی۔

اصحاب اخدود کا قریہ
-------------------

 تفصیلی مضمون کے لیے **الأخدود (نجران)** ملاحظہ کریں۔یہ ایک تاریخی شہر ہے جو حمیری سلطنت ( 110 قبل مسیح سے 525 عیسوی ) کے دور کا ہے اور سعودی عرب کی مملکت میں نجران کے علاقے میں وادی نجران کے کنارے پر واقع ہے۔ 

بئر حمہ ریجن میں نجران کے قدیم شہر کی ایک دیوار

مدائن صالح
----------

 تفصیلی مضمون کے لیے **مدائن صالح** ملاحظہ کریں۔مدائن، جسے الحجر بھی کہا جاتا ہے، العلا محافظے میں واقع ہے اور اس کی شہرت قدیم تجارتی راستے اور اصحاب ثمود کے قصے سے ملتی ہے، جس کا ذکر اللہ نے قرآن میں کیا ہے۔ اس شہر کو لحیانیوں نے دوبارہ آباد کیا تھا، جو لحیان کی سلطنت کے بانی تھے، پھر نبطیوں نے اس پر قبضہ کر لیا اور یہ نبطی بادشاہت کا حصہ بن گیا۔ 

الحجر یا مدائن صالح

دومۃ الجندل
-----------

دومة الجندل (10ویں صدی قبل مسیح)، مدینہ کے شمال میں، صوبہ الجوف میں شمال مغربی سعودی عرب میں واقع کھنڈر کے ایک قدیم شہر کا نام ہے۔ دومۃ الجندل نام کا لفظی معنی "پتھر کا دومہ" ہے، کیونکہ یہ اسماعیل کے بارہ بیٹوں میں سے ایک دومہ کا علاقہ تھا۔ اس شہر کا قدیم اکادی نام ادوماتو تھا۔

دومۃ الجندل کے قدیم شہر کے کھنڈر۔

حوالہ جات
---------

1. ↑  "«الفاو» تحيا بعد 2400 عام"۔ جريدة الحياة۔ 7 يونيو 2014۔ 5 مارس 2016 میں اصل سے آرکائیو شدہ۔ اخذ شدہ بتاریخ 25 مايو 2015  تحقق من التاريخ في: `|access-date=, |date=, |archive-date=` (معاونت)
2. ↑  "أخدود نجران قصة حكاها القرآن وموقع تعاقبت عليه الحضارات"۔ صحيفة عكاظ۔ 9 أبريل 2012۔ 9 سبتمبر 2018 میں اصل سے آرکائیو شدہ۔ اخذ شدہ بتاریخ 1 فبراير 2015  تحقق من التاريخ في: `|access-date=, |date=, |archive-date=` (معاونت)
3. ↑  "معلومات عن مدائن صالح"۔ الهيئة العامة للسياحة والآثار۔ 8 نوفمبر 2018 میں اصل سے آرکائیو شدہ۔ اخذ شدہ بتاریخ 25 مايو 2015  تحقق من التاريخ في: `|access-date=, |archive-date=` (معاونت)
4. ↑  The Desert Frontier of Arabia: Al-Jawf Through the Ages by Abd Al-Rahman Ibn A. Sudayri
5. ↑   "Qasr Ma'arid, Aljouf, Saudi Arabia". Archived from the original on 2010-05-26. Retrieved 2010-09-25

زمرہ:جزیرہ نما عرب
**محمد شمس الرحمن** (پیدائش:5 جون 1988ء کومیلا، چٹاگانگ) ایک بنگلہ دیشی کرکٹ کھلاڑی ہے جو دائیں ہاتھ کے بلے باز اور دائیں بازو کے درمیانے تیز گیند باز کے طور پر کھیلتا ہے۔ وہ بین الاقوامی سطح پر بنگلہ دیش کی نمائندگی کر چکے ہیں۔ وہ اپنے عرفی نام **شوو** سے بھی جانا جاتا ہے۔

### ابتدائی مقامی کیریئر

2004ء اور 2006ء کے درمیان، شمس نے انڈر 19 ٹیسٹ اور ایک روزہ بین الاقوامی دونوں میچوں میں بنگلہ دیش کی انڈر 19 ٹیم کی نمائندگی کی۔ 2006ء میں، وہ 2006ء کے انڈر 19 کرکٹ ورلڈ کپ میں بنگلہ دیش کے اسکواڈ کے رکن تھے۔ شمس نے اپنا فرسٹ کلاس ڈیبیو 2005ء میں بنگلہ دیش کرکٹ بورڈ پریذیڈنٹ الیون کی طرف سے دورہ کرنے والی زمبابوے ٹیم کے خلاف کھیلتے ہوئے کیا۔ اس نے کھلنا ڈویژن کے لیے 2005/06ء میں اپنا آغاز کیا اور 2006/07ء میں ڈھاکہ ڈویژن چلا گیا۔ وہ 2004/05ء میں بنگلہ دیش کرکٹ بورڈ پریذیڈنٹ الیون اور اسی سیزن میں بنگلہ دیش اے کے لیے بھی حاضر ہوئے اور انڈر 19 'ٹیسٹ' اور ایک روزہ بین الاقوامی میچوں سمیت مختلف عمر کے گروپوں میں اپنے ملک کی نمائندگی کی۔ جنوری 2014ء میں، شمسور نے 247 رنز بنائے، جو اس وقت بنگلہ دیش میں فرسٹ کلاس کا تیسرا سب سے بڑا اسکور تھا۔ اس کے فوراً بعد، انھیں بنگلہ دیش کی ٹیسٹ ٹیم میں منتخب کر لیا گیا، جس نے اپنا ڈیبیو 27 جنوری کو سری لنکا کے خلاف کیا۔ وہ 2017–18ء ڈھاکہ پریمیئر ڈویژن کرکٹ لیگ میں محمڈن اسپورٹنگ کلب کے لیے 11 میچوں میں 458 رنز کے ساتھ سب سے زیادہ رنز بنانے والے کھلاڑی تھے۔ اکتوبر 2018ء میں، انھیں 2018-19ء بنگلہ دیش پریمیئر لیگ کے ڈرافٹ کے بعد کومیلا وکٹورینز ٹیم کے اسکواڈ میں شامل کیا گیا۔ وہ 2018-19ء ڈھاکہ پریمیئر ڈویژن کرکٹ لیگ ٹورنامنٹ میں غازی گروپ کرکٹرز کے لیے 11 میچوں میں 374 رنز کے ساتھ سب سے زیادہ رنز بنانے والے کھلاڑی تھے۔ نومبر 2019ء میں، اسے 2019-20ء بنگلہ دیش پریمیئر لیگ میں کھلنا ٹائیگرز کے لیے کھیلنے کے لیے منتخب کیا گیا۔

### بین الاقوامی کیریئر

انھوں نے 31 مارچ 2013ء کو پالے کیلے میں سری لنکا کے خلاف اپنا ٹوئنٹی 20 بین الاقوامی ڈیبیو کیا۔

حوالہ جات
---------
**سبسنکر اربندا رائے** (پیدائش: 10 اکتوبر 1990ء) ایک بھارتی کرکٹ کھلاڑی ہے۔ وہ بائیں ہاتھ کا بلے باز اور دائیں ہاتھ کا آف بریک بولر ہے جو ڈومیسٹک کرکٹ میں آسام کے لیے کھیلتا ہے۔  رائے گوہاٹی میں پیدا ہوئے تھے۔ اس نے اپنے کرکٹ کیریئر کا آغاز آسام کے نوجوانوں کی صفوں میں 2001-02 کے قومی انڈر 14s ٹورنامنٹ میں، صرف 11 سال کی عمر میں کیا۔ وہ اگلے سال انڈر 15 ٹیم میں چلا گیا، جس کے لیے اس نے لگاتار دو سیزن کھیلے۔ رائے نے 2007-08 وجے ہزارے ٹرافی میں آسام کے لیے اڑیسہ کے خلاف اپنا لسٹ اے ڈیبیو کیا، ایک چھوٹی سی شکست میں 35 رنز بنائے۔  رائے کا فرسٹ کلاس ڈیبیو اگلے سیزن کے بعد ہوا جس نے 2008-09 رنجی ٹرافی میں تریپورہ کے خلاف فکسچر کے دوسرے راؤنڈ میں ڈیبیو کیا۔ وہ بالترتیب 2012-13 دیودھر ٹرافی اور این کے پی سالوے چیلنجر ٹرافی 2013-14 میں ایسٹ زون اور انڈیا بلیو کے لیے کھیل چکے ہیں۔

حوالہ جات
---------

1. ↑  Vicky Singh (2021-10-01)۔ "DPR vs SBC Dream11 Prediction, Fantasy Cricket Tips, Dream11 Team, Playing XI, Pitch Report, Injury Update- BYJU's Assam T20" (بزبان انگریزی)۔ اخذ شدہ بتاریخ 10 فروری 2022
2. ↑  "Vijay Hazare Trophy, East Zone: Assam v Orissa at Guwahati, Feb 26, 2008"۔ ESPN Cricinfo۔ اخذ شدہ بتاریخ 31 اگست 2016
**ششماہی سنگر مال**،پاکستان کے شہر لاہور میں واقع برصغیر پاک و ھند کی قدیم ترین اور مسلمانوں کے اکثریتی علاقوں میں قائم ہونے والی پہلی یونیورسٹی جامعۂ پنجاب،لاہور کے شعبہ کشمیریات کا تحقیقی مجلہ ہے جو 1995ء سے شائع ہو رہا ہے۔ سنگر مال دو الفاظ کا مرکب ہے۔ سنگر فارسی لفظ **سنگ** سے مشتق ہے اور اس سے مراد **سنگلاخ چٹانیں** ہیں لیکن کشمیری زبان میں **سنگر** سے مراد پہاڑی سنگلاخ سربفلک چوٹیاں جن پر سارا سال برف جمی رہتی ہے۔ جب کہ**مال** سنسکرت لفظ **مالا** سے مشتق ہے جس سے مراد **تسلسل** یا **گلے کا ہار** ہے۔ اس طرح سنگر مال سے مراد سربفلک پہاڑی چوٹیوں کا تسلسل بنتا ہے جن پر سارا سال برف جمی رہتی ہے اور جنھوں نے وادی کشمیر کو اپنے حصار میں لیا ہوا ہے۔ **ششماہی سنگر مال** کشمیری زبان و ادبیات اور تاریخ کی ترویج و اشاعت کے سلسلہ میں شعبہ کشمیریات، کلیہ علوم شرقیہ، جامعۂ پنجاب،لاہور سے شائع کیا جاتا ہے جس میں کشمیر سے متعلق دیگر معلوماتی مضامین کے علاوہ مختلف تحقیقی و تنقیدی مقالات شائع کیے جاتے ہیں۔

مجلس ادارت
----------

ششماہی سنگر مال کے موجودہ مدیر پرفیسر ڈاکٹر خواجہ زاہد عزیز ہیں جو شعبہ کشمیریات، کلیہ علو م شرقیہ، جامعہ پنجاب، لاہور کے صدر نشین بھی ہیں۔ اس مجلہ کی معاون مدیرہ ڈاکٹر نصرت نثار ہیں۔ جب کہ دیگر ادارتی اراکین میں ڈاکٹر سید محمد یوسف بخاری (سابق صدر نشین شعبہ کشمیریات، جامعہ پنجاب،لاہور)، سید علی رضا، زاہد عزیز، سردار اصغر اقبال، پروفیسر شفیق کشمیری (کشمیر یونیورسٹی،سرینگر)، پروفیسر شفیع (ٹاک کشمیر یونیورسٹی، سرینگر) اور محمد آزاد مظفر خان شامل ہیں۔ قبل ازیں ششماہی سنگر مال کے مدیر ڈاکٹر محمد اشرف قریشی (مرحوم) تھے۔

بیرونی روابط
------------

* شعبہ کشمیریات، جامعہ پنجاب
* جامعہ پنجاب

  


|  |  |
| --- | --- |
|  | ویکی ذخائر پر **ششماہی سنگر مال** سے متعلق سمعی و بصری مواد ملاحظہ کریں۔ |

 تفصیلی مضمون کے لیے **ششماہی سنگر مال** ملاحظہ کریں۔ پاکستان کے تعلیمی ادارے
**پروفیسر احمد رفیق اختر** ، 05 اپریل 1941ء کو تحصیل گوجر خان ، ضلع راولپنڈی میں پیدا ہوئے۔ گورنمنٹ کالج لاہور میں زیر تعلیم رہے۔ انگریزی کے سابقہ پروفیسر تھے۔ روزنامہ جنگ کے کالم نگار ہارون رشید اکثر ان کا تذکرہ بطور جہاندیدہ درویش کرتے ہیں۔ پروفیسر احمد رفیق اختر کا طرز تعلیم نہایت سادہ اور عام فہم ہے۔ انھوں نے لیکچرز کی صورت میں عوام الناس کو ترجیح اوّل 'خدا تعالیٰ' کی طرف دعوت دی۔ ان کے شاگرد تسبیح پکڑے نظر آتے ہیں۔ یہ تسبیح اذکار پر مشتمل ہے جس میں قرآن حکیم سے اخذ کردہ اسمائے ربانی کے ساتھ ساتھ رسول اللہ صل اللہ علیہ وآلہ وسلم کی تعلیم کردہ تسبیحات شامل ہیں۔ پروفیسر صاحب کا کوئی بھی ورد ایسا نہیں جو احادیث رسول یا قرآن حکیم سے متصادم ہو۔ ان کا انداز تحریر و تقریر صوفیانہ ہے۔

تصانیف
------

ان کی چند تصانیف کے نام یہ ہیں.

* کشت زربار
* مقدمۃالقران
* جہاں سورج نہیں ڈھلتا
* یہ آسماں بھی رستہ ہے
* پیمان ازل
* اٹھتے ہیں حجاب آخر
* پس حجاب
* حقیقت منتظر
* احسن تقویم
* علامات
* چراغ سر راہ
* استفسارات 3حصے
* اکتشاف
* سفر آخر شب
* مطلع آثار
* رموز الٰہیات
* قدیم اور حادث
* بست و کشاد
* اسلام اور عصر حاضر
* نقوش سدرہ جمال
* ماورائے سراب
* سلطان نصیر
* بنیادی انحراف
* محضر تخلیق
* پیش خدمت رسول
* انفس و آفاق
* سر راہ گاہے
* مطلع آثار
* تہذیب ناشناس
* اک نگہ احتساب

حوالہ جات
---------

1. ↑  جنگ[*مردہ ربط*] "ہمارے لیڈر ہمارے لیڈر نہیں"، ناتمام:ہارون رشید
**کلائیو بیرنج وین رائن ویلڈ** (پیدائش: 19 مارچ 1928ء) | (انتقال: 29 جنوری 2018ء) ایک جنوبی افریقی کرکٹ کھلاڑی تھا جس نے 1951ء اور 1958ء کے درمیان 19 ٹیسٹ میچ کھیلے۔ اور ماریا الفریڈا بلینکن برگ (b.1900, d.1994)۔ 2018ء میں اپنی موت سے پہلے، وہ جنوبی افریقی کرکٹ کے سب سے عمر رسیدہ کپتان تھے۔

### کیریئر

وان رین ویلڈ بین الاقوامی رگبی یونین کے کھلاڑی بھی تھے۔ اس نے 1947ء، 1948ء اور 1949ء میں دی ورسٹی میچ میں آکسفورڈ یونیورسٹی کی نمائندگی کی اور 1949ء فائیو نیشنز چیمپئن شپ کے چاروں میچوں میں کھیلتے ہوئے انگلینڈ کی قومی رگبی یونین ٹیم کے سینٹر کے طور پر چار کیپس جیتیں۔ اس نے انگلینڈ کے لیے تین کوششیں کیں۔ ایک آئرلینڈ کے خلاف اور دو سکاٹ لینڈ کے خلاف۔ انہوں نے کبھی بھی رگبی یونین میں جنوبی افریقہ کی نمائندگی نہیں کی۔ سپورٹس24 کے ایک بیان کے مطابق وہ "جنوبی افریقہ کے عظیم آل راؤنڈ کھلاڑیوں میں سے ایک تھے جنہوں نے آکسفورڈ یونیورسٹی میں رہوڈز اسکالر کی حیثیت سے اپنے وقت کے دوران کرکٹ میں جنوبی افریقہ کی نمائندگی اور کپتانی کی اور رگبی میں انگلینڈ کی نمائندگی کی (جہاں ان کے بڑے بھائی انتھونی بھی تھے۔ روڈس اسکالر)، لیکن انہیں جنوبی افریقہ میں سب کے لیے ایک منصفانہ معاشرہ بنانے کی کوشش میں جو کردار ادا کیا اس کے لیے یکساں طور پر یاد رکھا جائے گا۔" ای وی سوانٹن، صحافی اور براڈکاسٹر نے اسے "انگریزی فٹ بال میں میرے وقت کا تین چوتھائی بہترین مرکز کے طور پر بیان کیا۔ اس کے پاس رفتار، توازن، جِنک اور جسم کی حرکت، خوبصورت ہاتھ، حیرت انگیز طور پر ٹھنڈا دماغ تھا۔ اور اگرچہ نسبتاً روشنی دفاع میں ناقابل تسخیر تھی۔ وان رائن ویلڈ کا جنوبی افریقہ کی سیاست میں مختصر کیریئر تھا۔ 1957ء میں وہ یونائیٹڈ پارٹی کے رکن کے طور پر پارلیمنٹ کے لیے منتخب ہوئے، اس وقت گورننگ نیشنل پارٹی کی مرکزی اپوزیشن تھی جس نے جنوبی افریقہ میں نسل پرستی کو متعارف کرایا تھا۔ دو سال بعد، 1959ء میں، وان رین ویلڈ اور گیارہ دیگر ایم پیز نے یونائیٹڈ پارٹی سے علیحدگی اختیار کر کے پروگریسو پارٹی بنائی، جس نے نسل پرستی کے خلاف بہت زیادہ جارحانہ مخالفت اختیار کی۔ پارٹی کا پلیٹ فارم اپنے وقت سے بہت آگے تھا، اور 1961ء کے عام انتخابات میں ایک ہیلن سوزمین کے علاوہ تمام ترقی پسند ایم پیز اپنی نشستوں سے محروم ہو گئے۔ اس کے بعد وین رائن ویلڈ نے قانون کی مشق کی۔ اپنے آخری سالوں میں وہ کیپ ٹاؤن میں اپنی بیوی ویرٹی این ہنٹر کے ساتھ رہتا تھا (25 ستمبر 1931ء)۔ ان کے تین بچے مارک، فلپ اور ٹیسا جنوبی افریقہ میں رہتے ہیں۔ انہوں نے 20 ویں صدی کے آل راؤنڈر: کلائیو وین رائن ویلڈ کی یادیں اور عکاسی 2011ء میں شائع کی۔

### انتقال

وین رائن ویلڈ کا انتقال 29 جنوری 2018ء کو کیپ ٹاؤن، جنوبی افریقہ میں 89 سال کی عمر میں ہوا۔

حوالہ جات
---------
ڈھینڈا گوجر۔

"ڈھینڈا" گوجر قبیلے کی ایک مشہور گوت ہے۔ اس گوت سے تعلق رکھنے والے لوگ ہزاروں کی تعداد میں ریاست جموں و کشمیر انڈیا، آزاد کشمیر، اور پاکستان کی مختلف شہروں اور صوبوں میں آباد ہیں۔

ڈھینڈا گوجر کے شجرہ نسب کی ہم بات کریں تو ہمیں تاریخ دانوں کا یہ نظریہ ملتا ہے کہ بارہویں صدی عیسوی کے لگ بگ صوبہ گجرات موجودہ ریاست گجرات کا ایک راجا تھا جس کا نام مہاراجہ ڈھونڈ دیو سنگھ تھا اور اسی کی اولاد کو ڈھینڈا کہا جاتا ہے۔ اس مہاراجہ کے دو بیٹے تھے ایک کا نام کرن سنگھ تھا اور دوسرے کا ارم سنگھ۔ راجہ ڈھونڈ دیو سنگھ نے کافی سال راج کیا مگر جب ان کی عمر دراز ہو گئی اور صحت اچھی نہ رہی تو مہاراج نے اپنی جگہ اپنے بڑے بیٹے کرن سنگھ کو راجہ بنا دیا مگر ان کے چھوٹے بیٹے ارم سنگھ کو یہ فیصلہ پسند نا آیا اور وہ ناراض ہو کر اپنے چند ہواریوں کے ساتھ وہاں سے محل کو چھوڑ کر پنجاب کی طرف چلے گئے۔ پنجاب میں ان کی ملاقات چند پٹھانوں سے ہوئے اور وہاں ان کے ساتھ رہنے لگے اور انہی پٹھانوں میں ارم سنگھ نے شادی کر لی اور وہاں ہی رہنے بسن یہے لگے۔ چونکہ پٹھانوں کا پیشہ زراعت اور مال مویشی پالنا تھا تو ارم سنگھ کی اولاد میں سے کچھ لوگ اپنے مویشیوں کی چراگاہ کی تلاش میں ہمالیہ کے پہاڑوں میں آن بسے اور وہیں ان کی اولاد پھلنے پھولنے لگی۔ آج ڈھینڈا برادری کے گوجر جموں وکشمیر کے ضلع راجوری و پونچھ کے گاؤں فتح پور، سیم سمت ، دودارسن بالا، نیروجال، دنھور، چودھری ناڑ وغیرہ کے ساتھ ساتھ جموں، سرینگر، پاکستان کے زیر انتظام کشمیر کے کوٹلی، بیمبر، اور گوجرانولہ و لاہور میں خاصی تعداد میں موجود ہیں۔

یہ قوم نہایت ہی سادہ اور امن پسند ہے اس قبیلے کے لوگ مسلم مذہب سے تعلق رکھتے ہیں اور اسلام و دین کا خوب پالن کرتے ہیں۔ اس قبیلے میں چند ولی و درویش بھی گزرے ہیں جن میں بابا خلیم، بابا روشن وغیرہ شامل ہیں جن کے مزار سیم سمت آڈاریاں ہیں موجود ہیں۔ ان کے علاؤہ چند بڑی ہستیوں میں مولانا دل محمد، مولانا نور محمد ، خافظ روہیل، قاری منظور حسین وغیرہ جیسے بہت سارے محقق و معلم گزرے ہیں جنہوں نے قوم و سماج کی خدمت کی۔ اس قبیلے کے لوگ جہاں بھی آباد ہیں وہ اپنی ملک و ریاست سے محبت اور خب الوطنی کا جذبہ رکھتے ہیں۔ شروع شروع میں اس قوم کا پیشہ زراعت و مال مویشی پالنا تھا مگر وقت کے ساتھ یہ تعلیم سے آراستہ ہوتے گئے اور آج اس قبیلے کہ بہت سارے لوگ ڈاکٹر، انجینئر، پروفیسر، اور دیگر شعبہ جات میں اپنی خدمات انجام دے رہے ہیں۔ شاہان گوجر۔ عبدل مالک خان،

By Zia ul rahman

  

Rahn

  

Research Scholar 

From Rajouri Samsamat

1. ↑  عبدل مالک (2000)۔ شاہان گوجر نمبر۔ India: JAKAACL۔ صفحہ: 451
**نجیب اللہ خان نیازی** (3 اکتوبر 1967 - 4 اکتوبر 2014)، ایک پاکستانی سیاست دان تھے جو 1997 سے 1999 تک اور پھر 2013 سے اپنی وفات تک پنجاب کی صوبائی اسمبلی کے رکن رہے۔

ابتدائی زندگی
-------------

نجیب اللہ خان نیازی 3 اکتوبر 1967 کو میانوالی میں پیدا ہوئے۔ انہوں نے سیاسیات میں ماسٹرز کی ڈگری حاصل کی۔

سیاسی کیریئر
------------

نجیب اللہ خان نیازی 1997 کے پاکستانی عام انتخابات میں پنجاب کی صوبائی اسمبلی کے لیے منتخب ہوئے۔ وہ 2013 کے پاکستانی عام انتخابات میں حلقہ پی پی-48 (بھکر-II) سے آزاد امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ اپنے کامیاب انتخاب کے بعد، انہوں نے پاکستان مسلم لیگ (نواز) میں شمولیت اختیار کی۔

خاندان
------

ان کی اہلیہ کا نام ڈاکٹر شہزاد نجیب اللہ خان ہے اور ان کی چار بیٹیاں ہیں۔ کائنات خان، ایمن خان، زوہا خان اور ملائکہ خان۔ وہ عمران خان کے پھوپھی زاد بھائی تھے اور اپنے بھائی انعام اللہ نیازی کے ساتھ عمران خان کے خاندان کے رکن تھے۔  ان کے دوسرے بھائی حفیظ اللہ نیازی *جنگ گروپ* میں صحافی اور کالم نگار ہیں۔

حوالہ جات
---------

1. 1 2  "Punjab Assembly - Members - Members' Directory"۔ www.pap.gov.pk
2. 1 2  The Newspaper's Correspondent (5 October 2014)۔ "MPA Najeebullah Niazi passes away"

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
**جمعۃ الوداع** مشرقی مسلم ممالک میں رائج ایک اسلامی اصطلاح ہے جس سے ماہ رمضان کا آخری جمعہ مراد ہوتا ہے۔ عربی زبان میں جمعۃ الوداع اور الجمعۃ الیتیمۃ دونوں رائج ہیں۔

تفصیلات
-------

رمضان جس مہینے میں مسلمان روزے رکھتے ہیں، اس کے آخری جمعہ کو جمعۃ الوداع کہا جاتا ہے۔ اس جمعہ کو اکثر مسلمان اچھے لباس پہنتے ہیں۔ خصوصی افطار کی دعوتیں ہوتی ہیں۔ کیونکہ اسلام میں رمضان کے ہر جمعہ کو زیادہ ثواب کا دن مانا جاتا ہے اس لیے آخری جمعہ کو رمضان کی رخصت سے بھی تعبیر کیا جاتا ہے اور پر سوز کلام و مناجات کا سلسلہ مساجد میں ہوتا ہے، جن میں رمضان کے گذر جانے کا غم اور افسوس کیا جاتا ہے، جیسے 

|  |  |  |
| --- | --- | --- |
| "| الوداع الوداع ماہِ رمضان | "|

 اس دن کچھ لوگ ایک ایسی روایت کی بنیاد پر قضائے عمری ادا کرتے ہیں جس سے وہ یہ سمجھتے ہیں کہ اس طرح پچھلی زندگی میں قضا کی گئی ساری نمازیں ادا ہو جاتی ہيں۔ مگر اس روایت کو تمام علما غیر معتبر کہتے ہیں اور سختی سے اس فعل اور سوچ کا رد کرتے ہیں۔ مفتی احمد یار خان اس کی اصلاح کرتے ہوئے فرماتے ہیں:

"جمعۃ الواداع میں نماز قضا عمری پڑھے۔ اس کا طریقہ یہ ہے کہ جمعۃ الوداع کے دن ظہر وعصر کے درمیان بارہ رکعت نفل دو دو رکعت کی نیت سے پڑھے اور ہررکعت میں سورہ فاتحہ کے بعدا یک بار آیت الکرسی اور تین بار *قُلْ ھُوَ اللہُ اَحَدٌ* اور ایک ایک بار فلق اور ناس پڑھے۔ اس کا فائدہ یہ ہے جس قد ر نمازیں اس نے قضا کر کے پڑھی ہوں گی۔ ان کے قضا کرنے کا گناہ إن شاء اللہ! معا ف ہو جائے گا۔ یہ نہیں کہ قضا نمازیں اس سے معاف ہوجائیں گی وہ تو پڑھنے سے ہی ادا ہوں گی۔"

مزید دیکھیے
-----------

* یوم القدس
* جمعہ
* روزہ
* قضا عمری

حوالہ جات
---------

1. ↑  اِسلامی زندگی،مفتی احمد یار خان نعیمی،صفحہ135، ناشر مكتبۃ المدینہ كراچی

| * د
* ب
* ت
رمضان المبارک |
| --- |
| شعائر رمضان | 
* رویت ہلال
* روزہ
* تراویح
* قرآن
* شب قدر
* اعتکاف
* سحری
* افطار
* لیلۃ الجائزہ
* جمعۃ الوداع

 |  |
| دعائیں و اعمال | 
* جوشن کبیر
* فدیہ
* کفارہ

 |
| اختتام | 
* چاند رات
* صدقہ فطر
* عید الفطر

 |
| تہذیب و ثقافت | 
* دعوت افطار
* رمضان کے فانوس

 |
**اللہ یار خاں جوگی** (1870-1956)  انیسویں صدی کے آخر اور بیسویں صدی کے شروع میں ہو گذرے ہیں۔ آپ بہت چوٹی کے ادیب تھے۔ انھوں نے نے گرو گوبند سنگھ جی کے صاحبزادوں کی شہادت سے متعلق دو مرثیئے لکھے۔ اللہ یار خاں جوگی ایک بھولے بسرے مہان شاعر تھے جن کا پورا نام حکیم اﷲ یار خاں جوگی تھا، جنھوں نے سنّ 1913 میں چھوٹے صاحبزادوں صاحبزادہ زورآور سنگھ (9 سال) اورصاحبزادہ فتح سنگھ (7 سال) کی شہادت کے بارے سچے آنسووں میں تر طویل نظم **شہیدانِ وفا** لکھ کے ادبی حلقوں میں ہل چل مچا دی تھی۔

لباس
----

ان کا لباس رئیسانہ تھا اور وہ اچکن اور شلوار پہنے امامِ مجلس لگتے تھے۔ یہ پوشاک ان پر بہت جچتی تھی۔ان کا قد لمبا، جسم گندھا ہوا، مونچھیں چھوٹی اور داڑھی خسخسی تھی اور یوں ان کی شکل صورتَ ایک ایرانی میر کی جھلک دیتی تھی۔

گنجِ شہیداں
-----------

**اﷲ یار خاں جوگی** اور ان کی نظم ‘شہیدانِ وفا’ ہمارا قیمتی ورثہ ہے (انھوں نے 1915 میں ساکہ چمکور صاحب کو بھی ‘گنجِ شہیداں’ کے نام سے قلمبند کیا)۔ اپنی تاریخ کی امیری میں گُم سکھ قوم کو یہ نہیں بھولنا چاہیے کہ اپنے ورثے کو سنبھالنا زندہ قوموں کا اولین فریضہ ہوتا ہے۔ 'گنجِ-شہیداں' 1915 کے درمیان چھپی |

* شہیدان وفا جس میں چھوٹے صاحبزادوں کی شہادت کا دل سوز بیان کیا گیا ہے۔

ٹھوڑی تک اینٹیں چن دی گئیں منہ تک آ گئیں ۔

بینی کو ڈھانپتے ہی وہ آنکھوں پہ چھا گئیں ۔

ہر چاند سی جبین کو گھن سا لگا گئیں ۔

لخت جگر گورو کے وہ دونوں چھپا گئیں ۔

جوگی جی اس کے بعد ہوئی تھوڑی دیر تھی ۔

بستی سرہند شہر کی اینٹوں کا ڈھیر تھی۔

* گنج شہیداں میں بڑے صاحبزادوں کی شہادت کا جگر پاش ذکر کیا گیا ہے۔

گلہ نہیں تو توجہ دلانا چاہتا ہوں،

اپیل کرتا ہوں سنگھوں کی کربلا کے لیے

غلط اک حرف ہو جوگی تے پھر ہزاروں میں،

جواب دہ ہوں سخنہائے نہ رواں کے لیے'

مرثیئے
------

بسّ ایک ہند میں تیرتھ ہے یاترا کے لییے ۔

کٹائے باپ نے بچے جہاں خدا کے لییے ۔

حوالہ جات
---------

1. ↑
2. ↑
**محمد جہانگیر عالم تالقدار** (پیدائش: 4 دسمبر 1968ء) ایک سابق بنگلہ دیشی کرکٹ کھلاڑی ہیں جنھوں نے 1990ء میں دو ایک روزہ بین الاقوامی میچ کھیلے۔

### کیریئر

بائیں ہاتھ کے تیز گیند باز (جسے عام طور پر دولو کہا جاتا ہے) وہ پہلی بار جنوری 1986ء میں پاکستان کے خلاف تین روزہ میچ میں بنگلہ دیش کی طرف سے کھیلا لیکن یہ صرف 1989-90ء کے سیزن سے تھا جب وہ بین الاقوامی سطح پر باقاعدگی سے نظر آنے لگے۔ اس کے 3/29 نے بی سی سی بی (وائٹ) کو جنوری 1990ء میں میمن سنگھ میں ہندوستانی ٹیم ڈیکن بلیوز کو شکست دینے میں مدد کی۔ وہ 1990ء میں نیدرلینڈز میں چوتھے آئی سی سی ٹرافی ٹورنامنٹ میں اہم کارکردگی کا مظاہرہ کرنے والے کھلاڑی تھے۔ وہاں اس نے ایک اور بائیں ہاتھ کے تیز گیند باز غلام نوشیر کے ساتھ نئی گیند شیئر کی۔ دولو کی بہترین کارکردگی دوسرے راؤنڈ میں آئی۔ ڈنمارک کے خلاف ان کے 3/27  اور کینیڈا کے خلاف 2/24 نے بنگلہ دیش کو اہم میچ جیتنے میں مدد کی۔ دسمبر 1992ء میں ڈولو نے پہلے سارک کرکٹ ٹورنامنٹ میں، ڈھاکہ میں، سری لنکا اے کے خلاف 3/19 حاصل کیا۔ اس نے کینیا میں 5ویں آئی سی سی ٹرافی ٹورنامنٹ میں بھی کھیلا۔  فاسٹ میڈیم باؤلر ہونے کے علاوہ جہانگیر عالم تالقدار ایک غیر روایتی لیکن موثر نچلے آرڈر کے دائیں ہاتھ کے بلے باز تھے۔

حوالہ جات
---------

1. ↑  "Bangladesh v Denmark 1990"۔ CricketArchive۔ اخذ شدہ بتاریخ 21 دسمبر 2015
2. ↑  Hasan Babli. "Antorjartik Crickete Bangladesh". Khelar Bhuban Prakashani, November, 1994.
**لفظ**  کی دو اقسام ہیں۔ **کلمہ:** ایسے الفاظ جن کے اپنے معنی ہوں اور سننے والے کی سمجھ میں آجائیں جیسے سیاہ، سفید، پانی، برف، سچ، جھوٹ، سورج، چاند، ستارے، زمین، آسمان وغیرہ۔ **مہمل:** ایسے الفاظ جن کے اپنے کچھ معنی نہ ہوں لیکن جب یہ الفاظ کلمہ سے ملیں تو کچھ معنی بناتے ہوں جیسے پانی وانی، بات چیت، جھوٹ موٹ، سودا سلف، کوڑا کرکٹ وغیرہ

کلمہ کی تین اقسام ہیں۔

اسم
فعل
حرف
""اسم ترميم""
اسم کا مفہوم ترميم
اسم اُس کلمہ کو کہتے ہیں جو کسی جگہ، چیز یا شخص کا نام ہو۔
اسم وہ کلمہ ہے جو کسی شخص، جگہ یا چیز کے لیے استعمال ہو۔
کسی چیز، جگہ یا شخص کے نام کو اسم کہا جاتا ہے۔
اسم کی مثالیں ترميم
اسم کی مثالوں کے چند نمونے ملاحظہ کریں۔

پاکستان، کراچی، لاہور، اسلام آباد، فصیح، ثاقب، شاہدہ، منتظر، حنا، پہاڑ، دریا، سمندر، زمین، آسمان، کرسی، میز، قلم، دوات، گھڑی، کمپیوٹر وغیرہ

[[فعل ترميم]]
 فعل کا مفہوم ترميم
فعل وہ کلمہ ہے جس میں کسی کام کا کرنا، ہونا یا سہنا زمانے کے لحاظ سے پایا جائے۔
فعل اُس کلمہ کو کہتے ہیں جس میں کسی کام کا کرنا، ہونا یا سہنا زمانے کے تعلق سے پایا جائے۔
زمانے کے تعلق سے پایا جانے والا ایسا کلمہ جس میں کسی کام کا کرنا، ہونا یا سہنا پایا جائے فعل کہلاتا ہے۔
فعل کی مثالیں ترميم
فعل کی مثالوں کے چند نمونے ملاحظہ کریں۔

سوتا ہے، سوئے گا، کھائے گا، کھاتا ہے، پیتا ہے، پیئے گا، پڑھا لکھا ہے، پڑھے گا، وہ آتا ہے، اسلم آیا، عرفان گیا وغیرہ

  

 حرف ترميم
حرف کا مفہوم ترميم
حرف اُس کلمہ کو کہتے ہیں جو نہ تو کسی چیز کا نام اسم ہواور نہ فعل (کام) کے معنی دے بلکہ دو اسموں کا آپس میں ملانے اور اسم اور فعل کا آپس میں جوڑنے کے لیے استعمال ہو۔
حرف
حرف وہ کلمہ ہے جو نہ تو اسم ہو اور نہ ہی فعل ہو مگر اسم اور فعل کوآپس میں ملا کر مطلب پورا کرے۔
ایسا کلمہ جو نہ تو کسی چیز کا نام ہو اور نہ ہی کسی کام کے کرنے یا ہونے کے معنی دے بلکہ اسم اور فعل کو جوڑنے کے لیے استعمال ہو حرف کہلاتا ہے۔
حرف کی مثالیں ترميم
فعل کی مثالوں کے چند نمونے ملاحظہ کریں۔

کی۔ کا۔ کے، کو، تک، پر، سے وغیرہ

لفظ کی اقسام
============

لفظ کی دو اقسام ہیں

1. کلمہ
2. مہمل

کلمہ
----

### کلمہ کا مفہوم

وہ الفاظ جو کچھ معنی رکھتے ہوں اور سُننے والے کی سمجھ میں آسانی سے آ جائیں کلمہ کہلاتے ہیں۔

یا

کلمہ بامعنی لفظ ہوتا ہے یعنی ایسا لفظ جس کے کچھ معنی ظاہر ہوں اُسے کلمہ کہتے ہیں۔

یا

ایسا لفظ جس کے اپنے کچھ مخصوص معنی ہوں کلمہ کہلاتا ہے۔

### کلمہ کی مثالیں

سیاہ، سفید، پانی، برف، سچ، جھوٹ، سورج، چاند، ستارے، زمین، آسمان وغیرہ

مہمل
----

### مہمل کا مفہوم

ایسے تمام الفاظ جن کے اپنے کچھ معنی نہ ہوں لیکن جب یہ الفاظ کلمہ سے ملیں تو کچھ معنی بناتے ہوں مہمل کہلاتے ہیں۔

یا

ایسا لفظ جس کا اپنا کوئی معنی نہ ہو لیکن ایسا لفظ جوکسی بامعنی لفظ کے ساتھ بات میں خوبصورتی پیدا کرنے کے لیے بولا جائے اُسے مہمل کہتے ہیں۔

### مہمل کی مثالیں

پانی وانی، بات چیت، جھوٹ موٹ، سودا سلف، کوڑا کرکٹ وغیرہ

اِن میں وانی، چیت، موٹ، سلف، کرکٹ مہمل ہیں جو کوئی معنی نہیں رکھتے۔

حوالہ جات
=========


بیرونی روابط
------------

* Nonsense Words


1. ↑  آئینہ اردو قواعد و انشاء پرزادی
2. ↑  آئینہ اردو
بھیروں ایک ٹاٹھ اور اس کے قائم راگ کا نام ہے۔ بھیروں صبح کے وقت گائی جاتی ہے۔

تشکیل راگ
---------

بھیروں ایک سمپورن راگ ہے۔ اس میں مدحم شدھ اور باقی سر کومل استعمال ہوتے ہیں؛ اس کا وادی سر پنچم ہے اور سموادی کھرج ہے۔ بعض لوگ مرہم کو وادی اور کھرج کو مانتے ہیں لیکن اس طرح سندھی بھیروں کا رنگ پیدا ہوتا ہے۔ بھیروں میں شدھ رکھب جھی استعمال کیا جاتا ہے۔ اچھے فنکار تیور مدھم کے علاوہ باقی تمام سروں کا کّن دیتے ہیں لیکن اس میں فنی مہارت کی ضرورت ہے ورنہ ایک عامی کن دیتے دیتے راگ کی شکل بگاڑ دیتا ہے۔

تاثر
----

بھیروں کا تاثر اس حسین عورت کے جڑبات ایں جو آرزووں کا دامن بچھائے رات بھر اپنے محبوب کی راہ دیکھتی رہی ہو اور صبح دم یاس اور نا امیدی کے احساسات کے ساتھ ہاتھ میں پھولوں کا ہار لیے اور دبی دبی آواڑ سے سسکایں بھرتی ہوئی آرتی چڑھا رہی ہو۔

آروہی امروہی
------------

**آروہی**: سا رے گا ما پا دھا نی سا
  
**امروہی**: سا نی دھا پا ما گا رے سا

استعمال
-------

محسن نقوی مرحوم کی غزل "یہ دل یہ پاگل دل میرا"، جس کو غلام علی نے گایا ہے، راگ بھیرویں کا تاثر دیتا ہے:

یہ دل یہ پاگل دل میرا، کیوں بجھ گیا آوارگی
  
اس دشت میں اک شہر تھا، وہ کیا ہوا آوارگی

حوالہ جات
---------

* کنور خالد محمود، عنایت الہی ٹک، سرسنگیت۔ الجدید، لاہور؛ المنار مارکیٹ، چوک انارکلی۔ 1969ء صفہ 95-97۔
**سدھن گلی، آزاد کشمیر کے** باغ شہر سے شمال کی جانب 23 کلومیٹر کے فاصلے پر واقع ایک خوبصورت مقام ہے جو سیاحوں کا مرکز جانا جاتا ہے۔ سطح سمندر سے 2700 میٹر (9000 فٹ) کی بلندی پر ہونے کی وجہ سے یہاں کا موسم سیاحوں کو کھینچ لاتا ہے۔ موسم گرما اور برف باری میں سدھن گلی میں پاکستان سے سیاحوں کی بڑی تعداد یہاں آتی ہے ۔

پہاڑی بولی میں گلی دو پہاڑوں کے درمیان چھوٹے تنگ درے کو کہتے ہیں۔ باغ شہر سے ایک پکی سڑک سدھن گلی تک جاتی ہے، جس میں راستے میں چھتر (چھوٹے چھوٹے ہموار قطعات)، کس (نالے) اور چشمے پڑتے ہیں ۔ سدھن گلی گڑھی دوپٹہ سے دو گھنٹے کی مسافت پر ہے۔ اس کی اصل اہمیت کوہ پیمائی کے شوقین لوگوں کے لیے ہے کیونکہ یہاں ایک جانب تقریباً تین ہزار میٹر بلند گنگا چوٹی موجود ہے جو کوہ پیمائی کے شوق کو اُبھارتی ہے۔ یہاں ایک چھوٹا بازار اور دو ریسٹ ہاؤس ہیں۔ دوردور تک پھیلے ہوئے سبزہ زار اور درختوں سے ڈھکے ہوئے پہاڑوں کے دامن میں لہلہاتے کھیت سدھن گلی کی دلکشی کوبڑھاتے ہیں۔

حوالہ جات
---------

1. ↑
2. ↑  سدھن گلی، کشمیر میں پیار کی حویلی - ایکسپریس اردو

سدھن گلی سطح سمندر سے ساڑھے سات ہزار فٹ بلندی پہ واقع ہے اس کہ مغرب میں سردار شمس خان سدوزئی کرکٹ گراونڈ ہے جس کا سابقہ نام کیپٹن رشید شہید کرکٹ گراونڈ تھا کھلہ بٹ اور کوپرا دو خوبصورت پکنک پوائنٹ ہیں سدھن گلی آ لو کی فصل کہ لیے لاجواب جگہ ہے اس لیے یہاں محکمہ زراعت کا توسیع مرکز قائم ہے